CELEX: 62017TN0665
Language: sk
Date: 2017-09-27 00:00:00
Title: Vec T-665/17: Žaloba podaná 27. septembra 2017 – China Construction Bank/EUIPO – Groupement des cartes bancaires (CCB)

27.11.2017   
            
            
               SK
            
            
               Úradný vestník Európskej únie
            
            
               C 402/49
            
         Žaloba podaná 27. septembra 2017 – China Construction Bank/EUIPO – Groupement des cartes bancaires (CCB)
   (Vec T-665/17)
   (2017/C 402/65)
   Jazyk, v ktorom bola podaná žaloba: angličtina
   
      Účastníci konania
   
   
      Žalobkyňa: China Construction Bank Corp. (Peking, Čína) (v zastúpení: A. Carboni, J. Gibbs, solicitors)
   
      Žalovaný: Úrad Európskej únie pre duševné vlastníctvo (EUIPO)
   
      Ďalší účastník konania pred odvolacím senátom: Groupement des cartes bancaires (Paríž, Francúzsko)
   
      Údaje týkajúce sa konania pred EUIPO
   
   
      Prihlasovateľ spornej ochrannej známky: žalobkyňa.
   
      Dotknutá sporná ochranná známka: obrazová ochranná známka Európskej únie obsahujúca slovný prvok „CCB“ – prihláška č. 13 359 609.
   
      Konanie pred EUIPO: námietkové konanie.
   
      Napadnuté rozhodnutie: rozhodnutie prvého odvolacieho senátu EUIPO zo 14. júna 2017 vo veci R 2265/2016-1.
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil napadnuté rozhodnutie a vrátil prihlášku ochrannej známky EÚ č. 13 359 609 na EUIPO, aby EUIPO ochrannú známku zapísal, a
            
         
               —
            
            
               nariadil EUIPO a všetkým ďalším účastníkom tohto konania, aby znášali svoje vlastné trovy konania, a nahradili trovy konania žalobkyne a trovy konania pred prvým odvolacím senátom vo veci R 2265/2016-1 a v námietkovom konaní B 2 524 422 pred námietkovým oddelením.
            
         
      Uvádzané žalobné dôvody
   
   
               —
            
            
               porušenie článku 75 nariadenia o ochrannej známke Európskej únie (ďalej len „nariadenie“) tým, že svoje rozhodnutie založil na dôvodoch a dôkazoch, ku ktorým žalobca nemal príležitosť predložiť svoje pripomienky,
            
         
               —
            
            
               porušenie článku 76 ods. 1 nariadenia tým, že zohľadnil skutočnosti, dôkazy a argumenty, ktoré nepredložil ani jeden z účastníkov konania, ako aj dôkazy, ktoré v spore nepredložil nikto,
            
         
               —
            
            
               porušenie článku 8 ods. 1 písm. b) nariadenia v dôsledku vyššie uvedených porušení, ako aj v dôsledku nesprávnych pokynov súdov týkajúcich sa toho, ako treba posúdiť pravdepodobnosť zámeny.